Cumbernauld
Store norske leksikon,Geografi,Verdens geografi,Europa,Storbritannia og Nord-Irlands geografi
Cumbernauld er en by i Storbritannia, Skottland, Dunbartonshire, 14 kilometer nordøst for Glasgow. Byen har 51 480 innbyggere (2011).
Cumbernauld ble i 1956 utpekt til new town for å avlaste befolkningsveksten i Glasgow-området. Byen har vunnet internasjonal anerkjennelse for sine originale arkitektoniske tilpasninger og sine vellykkede løsninger der gående og kjørende trafikk er helt atskilt.Næringslivet i Cumbernauld inkluderer produksjon av elektrisk utstyr, filmproduksjon, møbelproduksjon og Barrs brusfabrikk, kjent for Irn-Bru, ofte omtalt som Skottlands andre nasjonaldrikk etter whisky. Les mer i Store norske leksikon Skottland